Kevättoiveita
Innolla.

 1. Heräs hankien alta jo kukkiva maa,
 meren siintävä selkä jo aukes!
 Purot vaahdoten vapaana pulppuaa,
 tylyn talven valta jo raukes.
 Kevätaurinko kummulle kukkia loi,
 ja lehdossa, laaksossa laulut ne soi.

 2. Kevätlämpö nyt mielihin tulvailee,
 elonintoa uhkuvat rinnat,
 valon voitosta joukot ne riemuitsee,
 sitä kertovat töllit ja linnat.
 Hajos hanget ja hallat ja valkeni yö.
 Joka kättä nyt vartovi uudistyö.

Kaarlo Terhi.

Kaarlo Hammar